மதுரை வடக்கு வட்டம்

மதுரை (வடக்கு) வட்டம் , தமிழ்நாட்டின் மதுரை மாவட்டத்தில்  உள்ள 11   வட்டங்களில் ஒன்றாகும். மதுரை மாவட்ட வருவாய் நிர்வாக அமைப்பு. மதுரை வடக்கு வட்டம் 1 அக்டோபர் 1967ல் நிறுவப்பட்டது. இவ்வருவாய் வட்டத்தில் 82 வருவாய் கிராமங்கள் உள்ளது.  இவ்வட்டத்தில் மொத்தம்  16,926 ஹெக்டேர் விளைநிலம் உள்ளது. அதில் நன்செய் நிலம் 8,125 ஹெக்டேராகவும்; புன்செய் நிலம் 4,106 ஹெக்டேராகவும் உள்ளது.

இவ்வட்டத்தில் மதுரை மேற்கு ஊராட்சி ஒன்றியம் மற்றும் பரவை  பேரூராட்சி உள்ளது. இவ்வட்டத்தில் 14 கல்லூரிகளும், உயர்நிலைப் பள்ளிகளும், மேனிலைப் பள்ளிகளும் உள்ளது. இவ்வட்டத்தில் ஒரு அரசு மருத்துவ மனையும்; 24 ஆரம்ப சுகாதார நிலையங்களும் உள்ளது.

உள்வட்டங்கள்
மதுரை வடக்கு வட்டத்தில் 5 உள்வட்டங்களும்,  82 வருவாய் கிராமங்களும் உள்ளது.மதுரை வடக்கு வட்டத்தின் உள் வட்டங்களும், வருவாய் கிராமங்களும் அவைகள்;
 சாத்தமங்கலம்
 சமயநல்லூர்
 குலமங்கலம்
 கூளப்பாண்டி
 சத்திரப்பட்டி

மக்கள்தொகை பரம்பல்
1,25,017 குடும்பகள் கொண்ட மதுரை வடக்கு வட்டத்தின் 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 4,94,430 ஆகும். அதில் ஆண்கள்  2,48,631  ஆகவும்; பெண்கள் 2,45,799 ஆகவும் உள்ளனர். பாலின விகிதம் ஆயிரம் ஆண்களுக்கு  989 பெண்கள் வீதம் உள்ளனர்.  சராசரி எழுத்தறிவு  85.98%  ஆகவுள்ளது. ஆறு வயதிற்குட்பட்ட குழந்தைகள் 52,614    ஆகவுள்ளனர். மக்கள்தொகையில் 62.4% மக்கள் நகர்புறங்களிலும்; 37.6% மக்கள் கிராமப்புறங்களிலும் வாழ்கின்றனர். 

மக்கள்தொகையில்  பட்டியல் சாதியினரும் பட்டியல் பழங்குடியினரும் முறையே 83,890  மற்றும் 2,488  ஆகவுள்ளனர். மக்கள்தொகையில் இந்துக்கள் 4,40,924    (89.18%), இசுலாமியர்  28,889 (5.84%),  கிறித்தவர்கள்  22,714  (4.59%)  ஆகவும் உள்ளனர்.மதுரை வடக்கு வட்டத்தின் மக்கள்தொகை, 2011

மேற்கோள்கள்

வெளி இணைப்புகள்
 மதுரை மாவட்ட வருவாய் நிர்வாக அமைப்பு

பகுப்பு:மதுரை மாவட்ட வட்டங்கள்